Bioleostamine

Bioleostamine on metallide ekstraheerimine või vabastamine nende maakidest elusorganismide kasutamise kaudu. Bioleostamine on alternatiivne meetod püro- ja hüdrometallurgiale metallide eraldamiseks. Bioleostamise mehhanisme, mille tulemusena liiguvad metallid lahusesse, saab klassifitseerida atsidolüütiliseks, redoksolüütiliseks ning kompleksolüütiliseks. 

 Atsidolüütiline bioleostamine toimub mikroobide poolt toodetud orgaaniliste hapete mõjul. 
 Redoksolüüsi käigus toimub tsükliline oksüdeerumine ja redutseerimine nt. rauaga, mille toimel oksüdeeritakse substraat ning metall leostub lahusesse. 
 Kompleksolüütilise bioleostamise käigus toimub metalliioonide kelaatumine mõne mikroorganismi poolt toodetud metaboliidiga (nt. orgaaniline hape, tsüaniid) ning sellele järgneb metalliühendi lahustumine.

Kategooria:Bioloogia
Kategooria:Keemia